แม่ร้องสื่อฯทวงความเป็นธรรม อ้างลูกถูกครูตบ พ่อลั่นเอาเรื่องถึงที่สุด แม่พา ป.6 ร้องสื่อฯ ช่วยเป็นกระบอกเสียงทวงความเป็นธรรม อ้างลูกถูกครูพละตบ-ท้าให้มาเอาเรื่อง ด้านเด็กเผยกลัวไม่อยากไปโรงเรียน-พร้อมเล่าเหตุการณ์วันเกิดเหตุให้ฟัง พ่อลั่นจะเอาเรื่องให้ถึงที่สุด เมื่อวันที่ 25 ก.ย.65 ผู้สื่อข่าวรายงานว่า น.ส.พรนภา (ขอสงวนนามสกุล) อายุ 29 ปี ได้พา ด.ช.เอ (นามสมมุติ) อายุ 12 ปี ซึ่งเป็นบุตรชาย และเป็นนักเรียนชั้นประถมศึกษาปีที่ 6 ของโรงเรียนแห่งหนึ่ง ใน อ.บางบ่อ จ.สมุทรปราการ พร้อมนำใบรับรองแพทย์ผลการตรวจร่างกายจาก รพ.บางบ่อ เข้าพบสื่อมวลชนเพื่อช่วยความช่วยเหลือให้เป็นกระบอกเสียงทวงความเป็นธรรม หลังอ้างว่าบุตรชายถูกครูสอนวิชาพละศึกษา ทำร้ายร่างกายด้วยการใช้มือตบที่หัว ใบหน้า และปาก อีกทั้งยังพูดในทำนองท้าให้เด็กกลับไปฟ้องพ่อแม่และมาเอาเรื่องที่โรงเรียน จากนั้นยังบังคับให้เด็กนั่งลงกับพื้นแล้วใช้มือตบซ้ำอีกรอบ จนเด็กมีอาการมึนหัว ปวดบริเวณใบหน้า ปาก และมีรอยช้ำที่หน้าอก จากการสอบถาม ด.ช.เอ เล่าว่า ตนกลัวไม่อยากไปโรงเรียน ...
View more: แม่ร้องสื่อฯทวงความเป็นธรรม อ้างลูกถูกครูตบ พ่อลั่นเอาเรื่องถึงที่สุด